Ο **Χέκα** (ή **Χεκά**) ήταν θεοποίηση της μαγείας στην Αιγυπτιακή μυθολογία, και το όνομά του είναι η λέξη στα αρχαία Αιγυπτιακά για τη «μαγεία». Σύμφωνα με αιγυπτιακά κείμενα (Κείμενα Σαρκοφάγων, ξόρκι 261), ο Χέκα υπήρχε Heka «πριν να εμφανιστεί η δυαδικότητα». Ο όρος «Χέκα» επίσης χρησιμοποιούνταν για την πρακτική μαγικών τελετουργιών. Η κοπτική λέξη «χικ» προέρχεται από τα αρχαία Αιγυπτιακά. 

*Χέκα* κυριολεκτικά σημαίνει *ενεργοποιώντας το Κα*, την έννοια των Αιγυπτίων για το μέρος της ψυχής που ενσάρκωνε την προσωπικότητα του ατόμου. Οι Αιγύπτιοι πίστευαν ότι ο τρόπος που λειτουργεί η μαγεία ήταν με την ενεργοποίηση της δύναμης της ψυχής. «Χέκα» επίσης υπονοεί μεγάλη δύναμη και επιρροή, ειδικά στην περίπτωση τις ενεργοποίησης του Κα των θεών. Ο Χέκα ενεργούσε μαζί με τον *Χου*, την ενσάρκωση του θεϊκού λόγου, και τον *Σία*, την ενσάρκωση της έννοιας της θεϊκής γνώσης, για να για τη δημιουργία της βάσης της δημιουργικής δύναμης του κόσμου των θνητών και του κόσμου των θεών. 

Ως αυτός που *ενεργοποιεί* το Κα, ο Χέκα επίσης θεωρούνταν γιος το Ατούμ, τον δημιουργό των πραγμάτων γενικά, ή κάποιες φορές του Χνουμ, που δημιουργούσε το συγκεκριμένο Μπα (άλλη μια πλευρά της ψυχής) για το κάθε άτομο. Ως γιος του Χνουμ η μητέρα του ήταν η Μενχίτ. 

Το Αιγυπτιακό ιερογλυφικό για το όνομά του ήταν μια μπλεγμένη κλωστή λιναριού μέσα σε ένα ζευγάρι σηκωμένα χέρια. Κάποιες φορές όμως μοιάζει αόριστα με δύο πλεγμένα φίδια μέσα στα χέρια κάποιου. Έτσι, λέγεται ότι ο Χέκα πολέμησε και κατέκτησε δύο ερπετά, και συχνά αναπαριστάται ως άντρας που καταπίνει δύο γιγάντια μπλεγμένα ερπετά. Η ιατρική και οι γιατροί θεωρούνταν ως μια μορφή μαγείας, και έτσι αυτές της δραστηριότητες τις έκανε το ιερατείο του Χέκα. 

Οι Αιγύπτιοι πίστευαν ότι με το *Χέκα*, την ενεργοποίηση του Κα των θεών και των ανθρώπων, μπορούσαν να επηρεάσουν τους θεούς και να κερδίσουν θεϊκή προστασία, θεραπεία, και μεταμόρφωση. Η υγεία και η ολότητα του όντος ήταν ιερές για το *Χέκα*. Δεν υπάρχει λέξη για τη θρησκεία στα αρχαία Αιγυπτιακά, ο επίγειος και ο θρησκευτικός κόσμος δεν διαχωριζόταν. Έτσι, το *Χέκα* δεν ήταν εγκόσμια πρακτική, αλλά περισσότερο θρησκευτική τελετουργία. Κάθε πλευρά της ζωής, κάθε λέξη, κάθε φυτό, κάθε ζώο και κάθε τελετουργικό ήταν συνδεδεμένο με την δύναμη και την εξουσία των θεών.

Στην Αρχαία Αίγυπτο η ιατρική αποτελούνταν από τέσσερα μέρη. Η αρχέγονη δύναμη που έδινε τη δύναμη στο δημιουργό-θεό ταυτιζόταν με τον *Χέκα*, τον οποίο συνόδευαν μαγικά τελετουργικά γνωστά ως *Σεσαού*, που περιέχονταν σε ιερά κείμενα γνωστά ως *Ρου*. Επιπλέον, δίνονταν στους ασθενείς ιατρικές συνταγές για την ανακούφισή τους, τα *Πεκχρέτ*. Η χρήση αυτής της μαγείας γινόταν σε τελετουργίες στο ναό αλλά και ανεπίσημα από τους ιερείς. Τα τελετουργικά αυτά, μαζί με την ιατρική πρακτική, αποτελούσαν μια ολοκληρωμένη θεραπεία και για τη σωματική και για την ψυχική υγεία. Χρήση της μαγείας γινόταν επίσης για την προστασία από εξαγριωμένες θεότητες, ζηλόφθονα φαντάσματα, ξένους δαίμονες και μάγους, όλα τα οποία παραπάνω θεωρούνταν ότι προκαλούσαν ασθένειες, ατυχήματα, φτώχια και μη γονιμότητα.

Παραπομπές
----------

1. ↑  Asante, M.K.; Mazama, Ama (2009). «Heka». *Encyclopedia of African Religion*. **II**, σσ. 342–343. ISBN 978-1-4129-3636-1. .
2. ↑  Pinch, Dr Geraldine (15 October 2010). «Ancient Egyptian Magic». BBC.. Ανακτήθηκε στις 21 November 2010.

Εξωτερικοί σύνδεσμοι
--------------------

* Πολυμέσα σχετικά με το θέμα  Heka στο Wikimedia Commons

  


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Αιγυπτιακή μυθολογία |
| --- |
|  |
| Εννεάδα της Ηλιούπολης | 
* Ατούμ
* Σου
* Τεφνούτ
* Γκεμπ
* Νουτ
* Όσιρις
* Ίσις
* Σετ
* Νέφθυς
 |
|  |
| Ογδοάδα της Ερμούπολης | 
* Νουν / Νουνέτ
* Άμων / Αμουνέτ
* Κουκ / Κοκέτ
* Χε / Χεκέτ
 |
|  |
| Τριάδα της Ελεφαντίνης | 
* Κνουμ
* Σατέτ
* Ανουκέτ
 |
|  |
| Τριάδα των Θηβών | 
* Άμων
* Μουτ
* Χονσού
 |
|  |
| Τριάδα της Μέμφιδας | 
* Πτα
* Σεκχμέτ
* Νεφερτέμ
 |
|  |
| Άλλες Θεότητες | 
* Άθωρ
* Ακέρ
* Αμμούτ
* Απέπ
* Άπις
* Άνουβις
* Ατόν
* Βησά
* Θωθ
* Ιάχ
* Ιμχοτέπ
* Ίχυ
* Ιμσέτ
* Κεμπεχσενούφ
* Κεπερά
* Κετές
* Μά'ατ
* Μεσκνέτ
* Μιν
* Μάαχες
* Μοντού
* Μπαστέτ
* Μπατ
* Μερετσεγκέρ
* Ουατζέτ
* Νηίθ
* Νεκχεμπέτ
* Νεχεμπκαού
* Ντουαμουτέφ
* Όνουρις
* Ουπουαούτ
* Ρα
* Ρενενουτέτ
* Σελκέτ
* Σέραπις
* Σεσχάτ
* Σία
* Σεκέρ
* Σομπέκ
* Σοπντέτ
* Σοπντού
* Ταουρέτ
* Χαπί
* Χαπύ
* Χέκα
* Χου
* Ώρος
 |
|  |
| Κείμενα | 
* Κείμενα των Πυραμίδων
* Κείμενα των Σαρκοφάγων
* Αιγυπτιακή Βίβλος των Νεκρών
 |
|  |
| 
**Αρχαία αιγυπτιακή θρησκεία** |

 |

|  |  |
| --- | --- |
| 

|  |
| --- |
| * Πύλη:Μυθολογία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 8154739882152992863
* SUDOC: 241863414
* BNF: cb177792266 (data)

 |

 |